FI
L 58/1422
Euroopan unionin virallinen lehti
23.2.2023
KOMISSIO PILOTTIHANKKEET
LUKU PP 02 — EUROOPAN STRATEGISET INVESTOINNIT (jatkoa) PP 02 23
(jatkoa)
PP 02 23 03
(jatkoa) Tekoälyllä on hyvät mahdollisuudet tuottaa ympäristövaikutuksia.
Myönteistä on, että tekoäly- ja data-analytiikkatek­ nologiat voivat nopeuttaa suurten datamäärien analysointia, minkä ansioista voidaan ymmärtää paremmin ympäristö­ haasteita ja tarjota niihin ratkaisuja.
Tämä tarjoaa mekanismeja, joilla parannetaan ympäristösuunnittelua, päätöksentekoa ja ympäristöuhkien seurantaa.
Tekoäly voisi erityisesti auttaa vähentämään energian ja resurssien kulutusta, edistää hiilestä irtautumista ja vauhdittaa kiertotaloutta.
Toinen mielenkiintoinen näkökohta on tekoälyn käyttö aiempien tieteellisten kokeiden tulosten analysointiin ja tulevien kokeiden paremman onnistumisen varmistamiseen.
Tekoälyn kielteisiä puolia taas on se, että se aiheuttaa myös erinäisiä ympäristöuhkia.
Tieto- ja viestintäteknisten ratkaisujen käytön osuus maailmanlaajuisesta sähkönkulutuksesta on 5–9 prosenttia, ja se saattaa Euroopan parlamentin raportin ”The role of Artificial Intelligence in the European Green Deal” mukaan nousta 20 prosenttiin vuoteen 2030 mennessä.
Käytännössä tämä vastasi 1,1–1,3:a miljardia tonnia hiilidioksidia vuonna 2020.
Lisäksi tutkimus ”Ethics for sustainable AI adoption connecting AI and ESG” osoitti, että yhden luonnollisen kielen prosessointimallin kouluttamiseen liittyvät hiilidioksidipäästöt vastasivat 125:tä New Yorkin ja Pekingin välistä edestakaista lentoa.
Erityisesti tekoälyn käytön osalta joissakin sen ympäristövaikutuksia koskevissa tieteellisissä artikkeleissa tehdään ero punaisen eli energiaintensiivisen tekoälyn ja energiatehokkuusparametrien mukaisesti suunnitellun vihreän tekoälyn välillä.
Esimerkkinä voidaan mainita, että tekoälymallien kouluttamiseen tarvittavat laskentaresurssit ovat kaksinkertaistuneet 3,4 kuukauden välein vuodesta 2012, koska pyritään löytämään tarkempia malleja.
Kulutuksen kasvun taustalla olevat tekijät voidaan tiivistää kolmeen: tekoälymallin erilliskäytöstä aiheutuvat kustannukset, koulutusdatajoukon koko ja suoritettujen hyperparametrikokeiden lukumäärä.
Koordinoidun tekoälysuunnitelman vuoden 2021 uudelleentarkastelun painopisteala ”Hyödynnetään tekoälyä ilmastoja ympäristötoimissa” sisältää toimia, joilla pyritään edistämään vihreämpää tekoälyä.
Näitä toimia ovat muun muassa tekoälyn energiankulutuksen vähentämistä koskevan tutkimuksen tukeminen Horisontti Eurooppa -ohjelman kautta ja pienitehoisten prosessorien kehittäminen tekoälysovelluksia varten Horisontti Eurooppa -puiteohjelman ja keskeisiä digitaaliteknologioita koskevan institutionaalisen eurooppalaisen kumppanuuden kautta.
Koordinoidun suunnitelman painopisteenä ei kuitenkaan ole kehittäjien kannustaminen käyttämään vihreää tekoälyä.
Pilottihankkeen tarkoituksena on tässä yhteydessä toteuttaa tutkimus, jossa määritellään tekijöitä, joilla tekoälyn kehittäjiä kannustetaan siirtymään energiaintensiivisestä tekoälystä ympäristön kannalta kestävään tekoälyyn (vihreään tekoälyyn) ja edistämään tehokkuutta parantavia menettelyjä sekä ilmoittamaan tekoälyjärjestelmän hiilijalanjäljen.
Tätä varten siinä tarkastellaan muun muassa energiatehokkuus- ja hiili-intensiteettimerkintää ja vihreää tekoälyä koskevaa merkkiä.
Näin tämä tutkimus auttaa osaltaan kehittämään tärkeimpiä tekoälyn viherryttämiseen tarvittavia toimia ja sitä voidaan siten käyttää perustana mahdolliselle vihreitä algoritmeja koskevalle unionin ohjelmalle tai vihreää tekoälyä koskevalle mahdolliselle tulevalle lainsäädännölle.
Tekoälysäädöstä koskevaan ehdotukseen ei sisälly kannustimia tai velvoitteita tekoälyjärjestelmien ympäristövaikutusten laskemiseen ja simuloimiseen, joten tämä tutkimus ei olisi päällekkäinen minkään nykyisen toimen tai ohjelman tai voimassa olevan lainsäädännön kanssa.
Toteutus
Tutkimuksen päätoimissa keskityttäisiin sellaisten muiden kuin teknologisten ratkaisujen määrittämiseen ja jatkokehit­ tämiseen, joilla lievennetään tekoälyratkaisujen käytöstä aiheutuvia ympäristövaikutuksia, kuten parhaisiin käytäntöihin perustuvien menettelyjen, välineiden ja tietopohjan kehittämiseen tähän haasteeseen vastaamiseksi.
Koska tekoälyjärjestelmien energiankulutus ja hiili-intensiteetti ovat kehittymässä suurimmaksi ympäristöongelmaksi, aikomuksena on toteuttaa nimenomaisesti seuraavat toimet, joilla kannustetaan kehittäjiä/tarjoajia muutoksiin: